horúčka u bábätka
Dobry den,chcem sa spytat. Koncom mesiaca sa mi narodi syncek. Chcem byt pripravena ak by prisla nejaka horucka alebo nieco. Co mozem zakupt pre novorodenca ?  Dakujem
Dobrý deň,
ďakujeme za Vašu otázku.
Na zmiernenie horúčky u najmenších detí sú dostupné lieky vo forme čapíkov, alebo sirupov. Paracetamol pre deti od 1 mesiaca a 4 kg je dostupný ako
Panadol pre deti vo forme suspenzie
, s telesnou hmotnosťou od 7 kg je možné podávať
Paralen čapíky
. S účinnou látkou ibuprofén sú dostupné
čapíky
vhodné od 3 mesiacov a minimálne 6 kg, prípadne taktiež
suspenzia
u detí starších ako 3 mesiace a hmotnosťou nad 5 kg. Dávkovanie lieku sa vždy riadi hmotnosťou dieťaťa, preto je potrebné si pred použitím prečítať príbalový leták lieku. Užitočné rady pri horúčke u malých detí sú zhrnuté aj v nasledujúcom
článku
.
Odporúčam Vám však nerobiť si neopodstatnené zásoby liekov, keďže liečba u malých detí sa vždy riadi aktuálnymi príznakmi. Z toho dôvodu je vhodné ich zabezpečenie v prípade potreby.
Prajem pekný zvyšok dňa.
S pozdravom
PharmDr. Veronika Kiabová